NaiveNeuron/SloPal huggingface dataset:
Sulík, Richard, podpredseda vlády a minister hospodárstva SR (2022-05-19):
Poviem vám jednu príhodu. Jednej z prvých koaličných rád, teda bavíme sa niekedy – apríl, máj 2020, kedy som navrhoval zriadiť splnomocnenca vlády pre Hornú Nitru, navrhoval som Ivana Šramka, a to preto, lebo je to skúsený manažér, riadil už aj veľké celky, aj komplexné projekty a je, je aj zdatný ekonóm, ale najmä tým, že bol sedem rokov guvernérom Národnej banky, tak je aj excelentne zosieťovaný, prakticky pozná všetkých, ktorí majú do toho čo rozprávať, vie si s kýmkoľvek kedykoľvek zavolať, hovorí ich jazykom. Ale toto narazilo na veľký odpor práve zo strany MIRRI a keď som teda si musel vypočuť, že ja teda len potrebujem (povedané so smiechom), až smiešne, pre Ivana Šramka teplý flek, tak som toto vzdal. A ako to dopadlo, viete. Ale, ako som vám hovoril v predošlej odpovedi, tak som Ivana Šramka poprosil, aby zastupoval ministerstvo hospodárstva, robí to bez nároku na honorár, aby zastupoval na všetkých tých pracovných stretnutiach a dohliadal na to, že to vykurovanie bude vtedy, kedy má byť, aby sme naozaj koncom budúceho roka mohli skončiť s Novákmi a s ťažbou uhlia a s ročnou dotáciou 120 miliónov. Dobre, môžeme ísť k ďalšej otázke.
Sulík, Richard, predseda NR SR (2011-10-11):
Pán poslanec Procházka.
P. Paška, predseda NR SR: (2007-03-20):
Vítam vás na otvorení 8. schôdze. Vôbec nie som rád, že toto otvorenie bude sprevádzané spomienkou na obete udalosti, ktorá sa stala 2. marca tohto roku v Novákoch vo VOP. Je to udalosť, ktorá naozaj otriasla celým Slovenskom a vyžiadala si obete na životoch, na majetku, a táto udalosť zasiahla do osudov rodín, spolupracovníkov, pracovníkov vo VOP v Novákoch. Chcem za seba, a dúfam, že aj za vás, vyjadriť želanie, aby sme sa už nikdy nemuseli s takouto hroznou udalosťou stretnúť. A chcem vás požiadať, aby sme si teraz na úvod schôdze, ešte predtým ako pristúpime k rokovaniu, uctili pamiatku obetí. Chcem vyjadriť hlbokú sympatiu a sústrasť všetkým pozostalým a vysloviť nádej, že to naozaj bola posledná smutná udalosť, ktorá postretla v takomto rozsahu občanov Slovenskej republiky. Chcem vás požiadať o minútu ticha. (Minúta ticha.) Ďakujem pekne. Teraz už môžeme, kolegyne, kolegovia, pristúpiť k samotnému rokovaniu 8. schôdze. Tak ako býva obvyklé, poprosím vás, aby ste sa prezentovali, aby sme zistili uznášaniaschopnosť. (Prezentácia.) 109 prítomných. Konštatujem, že Národná rada je uznášaniaschopná. Na 8. schôdzi Národnej rady Slovenskej republiky sú za overovateľov určení páni poslanci Ján Chrbet a Peter Markovič. Ich náhradníkmi budú pani poslankyňa Oľga Nachtmannová a pán poslanec Stanislav Kahanec. O ospravedlnenie na dnešnom rokovaní 8. schôdze požiadali písomne pán poslanec Vladimír Mečiar, pán poslanec Tibor Mikuš a pani poslankyňa Lucia Žitňanská. V zmysle § 24 ods. 1 zákona o rokovacom poriadku je navrhnutý program 8. schôdze Národnej rady Slovenskej republiky, bol vám rozdaný do lavíc. My sme sa ešte pred pár minútami stretli aj na poslaneckom grémiu, aby som zástupcov jednotlivých parlamentných politických klubov informoval o niektorých zmenách, ku ktorým došlo v programe. Azda tá najdôležitejšia súvisí s problematikou prijatia pozície alebo textu či už uznesenia, alebo deklarácie k problematike riešenia Kosova, tak ako boli navrhnuté klubmi za SMK, za Slovenskú národnú stranu a za SDKÚ – DS. Chcem vás informovať, že do programu pribudol návrh vyhlásenia, ktorý som podal spolu s pánom podpredsedom Národnej rady Čížom a pánom predsedom zahraničného výboru Borisom Zalom. Tak ako som informoval už na predchádzajúcom grémiu, chcem vás informovať, že som sa rozhodol zlúčiť rozpravu k týmto štyrom návrhom do jedného bodu s tým, že hlasovať, samozrejme, budeme samostatne. Chcem sa opýtať, dámy a páni, či k návrhu programu, tak ako vám bol rozdaný do lavíc, chce niekto podať pozmeňujúci alebo doplňujúci návrh. Pripomínam, že podľa § 24 ods. 2 zákona o rokovacom poriadku vystúpenie poslanca, ktorý navrhuje zmenu alebo doplnenie programu, môže trvať najviac jednu minútu. A potom vás poprosím, keby ste mohli tí, ktorí podáte takýto návrh na zmenu, doručiť váš návrh aj v písomnej podobe. Nech sa páči. Pán poslanec Palko.
Laššáková, Jana, podpredsedníčka NR SR (2013-05-23):
Pán poslanec Bublavý, nech sa páči.
Hrušovský, Pavol, predseda NR SR (2011-12-21):
Ďakujem, pani poslankyňa, prosím, zaujmite miesto pre spravodajcov. Otváram rozpravu o tomto bode programu. Chcem informovať, že som nedostal žiadne písomné prihlášky, ústne sa do rozpravy prihlásil pán predseda poslaneckého klubu strany SMER – SD Paška. Ďalšie prihlášky nie sú, preto končím možnosť prihlásiť sa do rozpravy ústne. Nech sa páči, pán predseda.
V. Veteška, podpredseda NR SR: (2006-04-20):
Vážené panie poslankyne, páni poslanci, vyčerpali sme dnešný rokovací deň a čas. Poprosím ešte, keby ste ma v dvoch veciach porozumeli. Pán minister Zajac na žiadosť poslancov mal dnes okamžite predložiť správu o zdravotníckej situácii. Prosím, keby z organizačných dôvodov ste mi dali súhlas na to, že túto správu predloží pán minister Zajac zajtra, fixný termín je po hlasovaní o 11.30 hodine. Je všeobecný súhlas s tým? Potrebujem dosiahnuť stav, aby sme pripravili prácu na zajtra. Prosím, aby bol súhlas na to. Áno. Ďakujem. A potom, dnes tu čakal na predloženie výročnej správy o hospodárení Národnej banky Slovenska za rok 2005 pán guvernér Národnej banky Šramko. Vzhľadom na to, že zajtra odlieta na zahraničnú služobnú cestu, chcem od vás získať súhlas na to, aby túto správu predniesol viceguvernér Barto, zajtra aby naša kancelária mohla to pripraviť. Je s tým súhlas? Dobre, keď nie je súhlas, nie je zmysel, aby som dal hlasovať, ak niekto povie nie. K tejto otázke sa vrátime zajtra ráno. Ale v každom prípade prosím Kanceláriu Národnej rady, aby pripravila eventuálnu možnosť vystúpenia viceguvernéra. Ak sa tak nestane, tento materiál nebude prerokovaný, vyradí sa z rokovania. Ďakujem pekne. Ďakujem, pani ministerka, aj vám všetkým ďakujem. Dovidenia, dobrú noc. (Hlasy v sále.) Nie, hlasovať zajtra budeme o 11.00 hodine, tak ako uviedol pán... A začíname ráno rokovať o 9.00 hodine pokračovaním v tej rozprave, čo má. O 11.30 hodine príde pán Zajac predložiť svoju zdravotnícku správu. My začíname o 9.00 hodine ráno. Ďakujem, dobrú noc prajem. (Prerušenie rokovania o 19.02 hodine.)
Novotný, Viliam, poslanec NR SR (2011-12-13):
Ďakujem pekne. Naozaj len veľmi telegraficky, veď kolegovia vyjadrili svoje názory a ďakujem, že reagovali, že diskutujeme o tejto problematike. K pánovi poslancovi Maďaričovi mám len dve poznámky. Tá prvá, že odmietam tvrdenie, že vláda Slovenskej republiky alebo ktokoľvek z poslancov Národnej rady, ktorí sedia v tomto parlamente, ohrozuje životy pacientov. Ani vláda, ani poslanci nezobrali pacientov za rukojemníkov. Ani vláda, ani poslanci. Pán poslanec Maďarič si trošku zamenil príčinu a dôsledok. A vrelo by som mu odporúčal, keď tak bude vehementne rečniť o záväzkoch vlády, aby si naozaj pozorne prečítal to memorandum. Veľa by sa dočítal o tom, aké záväzky vláda dala a či ich plní, alebo neplní, inač je to potom také tvrdenie voči tvrdeniu. Čo sa týka pána poslanca Rašiho, povedal, že od roku 2003 bol SMER proti transformácii nemocníc na akciové spoločnosti. Veľmi by ma zaujímalo, či aj pán poslanec Raši bol od roku 2003 proti transformácii nemocníc na akciové spoločnosti. Naozaj by som bol rád, keby som poznal jeho názor z tých rokov, lebo moje informácie z obdobia 2003 – 2005 sú trošku odlišné, ale je možné, že spoznal túto ideovú pravdu strany SMER až trošku neskôr, keď sa stal riaditeľom za túto stranu v bratislavskej fakultnej, resp. univerzitnej nemocnici. A odmietam to tvrdenie, ktoré povedal pán poslanec Raši, že transformácia nemocníc je len o primitívnom biznise. Neverím, neverím to, že župan za stranu SMER pán Trebuľa robil nejaký primitívny biznis, keď súhlasil s prevodom akcií štyroch nemocníc, akciových spoločností, v Košickom kraji pre investora. Neverím!
Bugár, Béla, podpredseda NR SR (2018-02-13):
Ďalej v rozprave vystúpi pani poslankyňa Grausová.
Potocký, Milan, poslanec NR SR (2022-03-23):
Ďakujem za slovo. Vážený pán predsedajúci, vážené pani poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 22. apríla 2022 a v gestorskom výbore do 25. apríla 2022. Vážený pán predsedajúci, ďakujem, skončil som. Prosím, otvorte rozpravu.
L. Gyurovszky, minister výstavby a regionálneho rozvoja SR: (2004-09-09):
Vláda Slovenskej republiky na svojom zasadnutí dňa 16. júna 2004 uznesením č. 579 súhlasila s ratifikáciou Dohody o podpore, poskytovaní a používaní satelitných navigačných systémov GALILEO a GPS a príslušných aplikácií. Bod C predmetného uznesenia ma poveruje odôvodniť návrh na vyslovenie súhlasu s ratifikáciou dohody. Je to dohoda medzi Európskou úniou a jej členskými štátmi na strane jednej a Spojenými štátmi americkými na strane druhej. Cieľom dohody je zabezpečiť interoperabilitu družicových navigačných systémov GALILEO a GPS a najmä lepšiu dostupnosť signálu v prospech užívateľov na celom svete. Dohoda sa týka všetkých opatrení, ktoré zmluvné strany zavedú a ktoré sa týkajú civilných navigácií pomocou družíc a časovacích signálov. Dohoda rešpektuje pravidlá a predpisy a postupy medzinárodných organizácií. Na základe súhlasu Národnej rady Slovenskej republiky bude dohoda predložená prezidentovi Slovenskej republiky na ratifikáciu. Dohoda sa v zmysle rozhodnutia Rady ministrov bude vykonávať už pred nadobudnutím jej platnosti. Zároveň vás, vážená Národná rada, prosím o podporu pre vyslovenie súhlasu s ratifikáciou dohody podľa čl. 86 písm. d) Ústavy Slovenskej republiky. Ďakujem.
Paška, Pavol, predseda NR SR (2014-07-09):
(Hlasovanie.) 139 prítomných, 5 bolo za, 134 sa zdržalo. Návrh sme neschválili.
Blaha, Ľuboš, podpredseda NR SR (2024-06-20):
Budeme hlasovať, vyhlasujem dve minúty prestávku a 17.05 h budeme hlasovať. (Prestávka.)
Hrnčiar, Andrej, podpredseda NR SR (2016-06-07):
Pán poslanec Adamčík.
Čepák, Rastislav, poslanec NR SR (2012-10-18):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre obranu a bezpečnosť, ďalej, aby týmto hlasovaním za gestorský výbor určila Výbor Národnej rady Slovenskej republiky pre obranu a bezpečnosť a určila lehoty na prerokovanie návrhu zákona výborom do 30 dní a gestorskému výboru do 32 dní od prerokovanie návrhu zákona v Národnej rade Slovenskej republiky v prvom čítaní.
Grendel, Gábor, podpredseda NR SR (2023-02-16):
Pán poslanec Ján Oravec ešte s faktickou.
F. Mikloško, poslanec: (2007-04-13):
K prípadom KDH by som chcel povedať. Ak v prípade platenia, ako ste povedali, funkcionárov KDH firmou TV-com bolo niečo z etického alebo právneho hľadiska nie v poriadku, konajte. V prípade KDH a Bussines centra, v týchto dvoch laviciach, neviem, o čom ste hovorili, keby ste nám to mohli znovu nejako objasniť, čo s tým má KDH? V prípade tých výberových konaní na ministerstve vnútra sa vyjadrí minister Palko. Ale preto, že ste povedali taký sumár a úhrnný pohľad na kauzy z hľadiska etického fundamentu, dovoľte, aby som dal doplňujúci návrh k uzneseniu, a to tak, že v uznesení za slová „na vyslovenie nedôvery členovi vlády Slovenskej republiky Ľubomírovi Jahnátkovi, poverenému riadením“ a tak ďalej...
Bugár, Béla, podpredseda NR SR (2011-07-07):
Pán poslanec Stromček tu nie je. Pán poslanec Kaliňák.
P. Paška, predseda NR SR: (2006-09-05):
Pán Cabaj, procedurálny návrh?
Remišová, Veronika, poslankyňa NR SR (2016-09-13):
Milí kolegovia, čo dnes predviedol v parlamente jeho predseda Andrej Danko, nemá obdobu. Povedať na adresu kolegu poslanca a jeho mŕtveho otca slová ako, citujem, „neviem, či vás otec bil, ale mňa to nezaujíma“, alebo, citujem, „je to ťažké nemať dostatok lásky v detstve, je, teraz je“, koniec citácie. V parlamente som už počula rôzne veci, ale takéto primitívne urážky teda nie. Áno, poslanci používajú rôzne vulgárne slová, pán Danko, možno viac ako ostatní, ale toto však už nie je o vulgárnych slovách, ale o nízkom a vulgárnom charaktere. Pán Danko sa tak nevyjadruje len na adresu kolegov poslancov, ale aj na adresu žien, ktoré znevažuje. Preto prosím ostatných kolegov, pracuje sa mi s vami veľmi dobre. Obraciam sa na kolegov zo školského výboru, dokonca na koaličných kolegov, na školskom výbore s kolegami aj z koalície normálne spolu debatujeme a rozmýšľame ako zlepšiť školstvo. Mne sa to páči. A preto vás prosím, neživte svojím smiechom a ťapkaním túto atmosféru ordinárnosti a hrubosti. Aj keď je to váš koaličný partner, raz sa budete musieť hanbiť, že ste tomuto človeku tlieskali. Človeku, ktorý ako najmladší privatizér bol aj s celou rodinou vo vedení firmy, ktorú za Mečiara sprivatizovala jeho rodina, a za krátko ju pochybným spôsobom priviedla do krachu a zanechala veľké dlhy voči štátu. Človeku, ktorý bol spolumajiteľom firmy, ktorá podľa spisu Gorila mala obchodovať s odposluchmi tajnej služby, a ešte o tom novinárom klamal. Novinárke, ktorá sa ho na to pýtala, povedal, že je, citujem ho, „že je zlá od kosti“. Netlieskajte mu, pretože ja väčšinu z vás, kolegovia, považujem za slušných ľudí.
Šimečka, Michal, podpredseda NR SR (2024-01-11):
Ďakujem pekne. A s reakciou na faktické pán poslanec Dostál.
Ďuriš Nicholsonová, Lucia, podpredsedníčka NR SR (2018-11-29):
Ďalšia otázka od pani poslankyne Anny Zemanovej na podpredsedu vlády a ministra životného prostredia Lászlóa Sólymosa: „Vážený pán minister, presadzujete zálohovanie PET fliaš napriek zisteniam a analýze vášho Inštitútu environmentálnej politiky. Prosím, informujte nás, kedy bude známa analýza správania sa ľudí pri separovaní ostatných zložiek plastového odpadu po zavedení zálohovania PET fliaš.“ Nech sa páči.
Blahová, Natália, poslankyňa NR SR (2011-07-11):
Ďakujem pekne. Pán Kolesík, ja sa postavím do radu gratulantov. Tiež vám ďakujem a gratulujem k vášmu vystúpeniu. Ako prvé som chcela spomenúť, tuto čo moja pani kolegyňa Kiššová povedala, že z vašej strany prišlo k absolútnemu nepochopeniu toho, čo je konkurenčná doložka. To je prvá záležitosť. Druhá záležitosť je, a tá je úplne prapodivná, že vo výbore pre sociálne veci bol takmer totožný pozmeňujúci návrh, ktorý vaši kolegovia neschválili. Je zaujímavé, že prichádza z opačnej strany. A verím, že teraz už nájde podporu. V ďalšom rade. No, samozrejme, postavte sa do dlhého radu poslancov strany SMER, ktorí ani nečítali to, k čomu sa vyjadrujú. Po prvé, oslovili ste opakovane vládu v súvislosti s návrhom, v ktorom ste tvrdili, že vek je nárokom na výpoveď. Vek nie je nárokom na výpoveď. Po druhé, ide o poslanecký pozmeňujúci návrh a nie je súčasťou vládnej novely. Vôbec sa nejedná o vek, ale o nárok na starobný dôchodok. A vôbec sa nejedná o paušálne prepúšťanie dôchodcov, ale o takúto možnosť. Povedzte mi jeden jediný dôvod, prečo by sa chcel zamestnávateľ zbaviť kvalitného a skúseného zamestnanca. Jediná múdrosť vo vašom príspevku odznela, že bude zaujímavé sledovať mieru zamestnanosti, resp. mieru nezamestnanosti. Áno, bude to zaujímavé, ale mali by ste sa v rámci klubu dohodnúť na jednotnom názore. Pôsobíte totiž dosť chaoticky, keď sa tu striedate, pričom jeden hovorí, že zamestnanosť aj tak porastie, a druhý vraví, že zamestnanosť aj tak neporastie. Ďakujem pekne. (Potlesk.)
V. Veteška, podpredseda NR SR: (2004-03-16):
Slovo má teraz pán poslanec Rusnák.
Karahuta, Jaroslav, poslanec NR SR (2021-05-06):
Ďakujem pekne, za slovo. Jožko, ako vždycky, výborný materiál, výborné vystúpenie a ja by som ho ešte rád doplnil. Doplnil to, čo si hovoril v súvislosti s pôdohospodárstvom, a bolo by dobré, keby pán predseda nám objasnil z hľadiska kontrol na PPA, ako to vlastne prebieha, pretože mám informácie, že certifikačný orgán Deloitte, ktorý stál štátny rozpočet nie malé peniaze, sa vyjadroval v nejakých materiáloch, že svoju prácu robil dôsledne, že poukazoval na neoprávnené nakladanie s finančnými prostriedkami, že certifikácia PPA bola dlhé roky od roku 2016 po rok 2019 na hrane, ale nemám, nemám informácie o tom, že by sa to objavilo niekde v nejakých materiáloch, výsledky práce toho Deloittu, či už je to o forenznom audite, alebo je to v správe NKÚ. Takže pokiaľ štát takýto orgán platil, ako je Deloitte, a nebolo to o tisícoch, bolo to o veľkých peniazoch, tak ja si myslím, že Najvyšší kontrolný úrad mal by takéto informácie mať, ak došlo k nejakým nekalým nakladaním s finančnými prostriedkami, ktoré vo výsledku preukázali, preukázali aj posledné, posledné kauzy, hlavne ten Dobytkár. A ja si ešte myslím, že to ešte nie je koniec, to, čo je zverejnené v médiách. Ďakujem pekne.
Budaj, Ján, poslanec NR SR (2016-10-14):
Ďakujem pekne. Ten termín „vrakovisko Európy“ je síce expresívny obraz, ale treba si naliať čistého vína, realita je proste taká, že Slováci v minulosti kupovali, teraz kupujú aj budú kupovať a dovážať autá zo západu, máloktorý Nemec chodí dovážať autá z Prešova. Jednoducho taká je realita, ja by som na tom na rozdiel od kolegu taký problém nevidel. Samozrejme, plne s ním súhlasím, dajte pozor, pán minister, aby sme o dva roky nemali kolízie v niektorých častiach Slovenska práve s veľmi starými a veľmi veľkými autami, ktorých dovoz umožní táto novela. Ono naozaj obchodníci sú šikovní ľudia, oni už nájdu spôsob, ako ľudí presvedčiť na Slovensku o tom, čo inde vo svete opúšťajú, že poriadny chlap má mať nejaké obrovské auto, ktoré strašne veľa žerie, ale lacno si ho zaobstaral. A dovolím si ešte jednu poznámku z mojej strany. Veľmi by som uvítal, keby ste, zrejme v tejto novele to nebude, ale chcem vám to povedať, keby ste uvažovali o nejakých bonusoch na dovoz elektrovozidiel. Elektrizácia automobilovej dopravy je v západnej Európe v plnom rozbehu. Už v týchto chvíľach sa tam predávajú aj elektrovozidlá, ktoré sa dajú kúpiť z druhej ruky. Slovensko by malo vytvoriť veľmi, proste otvoriť možnosti, aby si ľudia práve tieto ekologicky najprospešnejšie vozidlá, samozrejme, ktoré sú aj bezpečné, moderné, lebo sú nové, mohli dovážať čo s najmenšími daňami alebo administratívnymi prekážkami.
Laššáková, Jana, podpredsedníčka NR SR (2014-09-18):
Chcete reagovať, pani poslankyňa? Nie. Nech sa páči, pán poslanec Kuffa, máte slovo.
Horváthová, Eva, poslankyňa NR SR (2023-03-16):
Ďakujem pekne, pán poslanec Gröhling, za vaše vystúpenie. Ja som mala možnosť s pánom Kučerom, ktorý je hlavným predkladateľom tohto návrhu, hovoriť o tomto zákone, aj sledovať jeho kroky. Takisto ako aj vy viete, on sa tri roky intenzívne snaží túto tému, tejto téme sa venovať a nie hocijako. Venuje sa jej systematicky, opakovane, organizoval rôzne stretnutia odborníkov, kde všade všetci potvrdili od lekárov či verejných zdravotníkov aj špecialistov, ktorí sa venujú, učiteľov telesnej výchovy a podobne, všetci sme sa zhodli na tom, že áno, je potrebné sa systematicky venovať aj výchove k zdraviu, aj pohybu detí, a to, čo v škole tie deti sa naučia, nadobudnú, tak to ich potom sprevádza celý život. Ja už keď som tu bola pred desiatimi rokmi v opozícii, tak už vtedy sme mali tému zdravotnej výchovy na školách a vyššieho počtu telesnej výchovy a, žiaľ, musím skonštatovať, že za desať rokov sme sa absolútne, ale absolútne nikam neposunuli. Darmo to my budeme profesori prednášať na vysokých školách študentom. Áno, musíme začať už v škôlke, potom na základnej škole, viesť systematicky deti k tomu, aby sa viacej hýbali. Naše deti terajšie už úplne inak fungujú, ako sme my fungovali. My sme prišli zo školy, hodili sme tašku, išli sme sa hýbať. Teraz to tak jednoducho nie je. Keď neodveziete dieťa na tréning, tak sa nehýbe, sadne si za mobil alebo za počítač. Ja teda chcem oceniť to, že vy ste nejakú aktivitu vyvinuli, aj ste sa snažili nejako, nejakým spôsobom to uchopiť, ja som ale presvedčená o tom, že to musíme urobiť systematicky a ja chápem tento krok pána poslanca Kučeru a preto som ho aj podporila, ako taký výkrik zúfalstva z toho, že môžete robiť čokoľvek v tomto systéme a každý vám povie, ako sa to nedá. Ja som tiež z toho zúfalá a jednoducho si myslím, že keď sa to nebude dať urobiť takto, pretože ani terajší minister, žiaľ, neni naklonený tomuto postupu, tak niekto sa musí postaviť a povedať: stačilo a musíme ísť do toho takto. Ďakujem.
V. Veteška, podpredseda NR SR: (2005-05-12):
J. Ševc, poslanec: Lebo robili dobre. (Smiech v rokovacej sále.)
Brocka, Július, poslanec NR SR (2013-09-20):
Aj ja chcem reagovať v takomto duchu ako môj kolega predrečník. Mohlo to byť teda ešte zaujímavejšie, keby pán kolega Hlina pokračoval v tom vymenovaní tých, ktorí sú zapísaní a nie sú tu a tak. Ale mne sa zdá, že to nie je obraz pravdy, lebo ona je trošku predsa len iná. Ako karikatúra to môže byť ako cynická obluda napríklad. Ale ja tiež tu nesedím od rána do včera. A pritom nie som na diaľnici ani doma, lebo našou pracovnou náplňou nie je len sedieť tu v sále. Veď sme na príjme, sledujeme, čo sa tu deje, a nie všetko ma zaujíma. Napríklad niekedy je lepšie, keď tu človek nie je, lebo sa aspoň vyhne niektorým nepríjemnostiam, ktoré sú pod úroveň tohto parlamentu, lebo tu sa niekedy dejú aj veci, ktoré by som prijal od našich mládežníkov napríklad v KDH ako zmysel pre istú recesiu. Ale my sme tu dospelí ľudia, my máme istú vekovú hranicu, po ktorej môžete kandidovať do Národnej rady. A preto isté veci sa nám nepatria. Dnes nemám kravatu preto, lebo je piatok. Mne sa páči, že na ministerstve školstva za bývalého ministra mali také pravidlo, že v piatok chodili neformálne oblečení, že si to mohol dovoliť aj minister, že sa to akceptovalo. Čiže ja som si tak dovolil na dnes prísť bez kravaty, ale niektoré veci sa mi zdajú tak, že to sa nepatrí ani v piatok.
S. Janiš, poslanec: (2009-12-08):
Teda my generujeme v občanoch, vlastníkoch pôdy tú vec, že vzťah majetku aj k pôde je dobrý a druhá vec, brzdíme, dajme tomu, a nazvem to, bezbrehé dvíhanie daní z nehnuteľnosti a z pôdy, keď obec nemá dostatok financií. Pekne sa to kumuluje, pekne sa to dáva dokopy a určitá harmónia tu musí nastať, lebo vlastník je konkrétny občan tejto obce, konkrétna fyzická osoba, ktorá vlastní či hektár, pol hektára, alebo dva hektáre. To, čo kolega Pado povedal, áno, keď sa to bude vzťahovať ešte aj na lesy, to bude niečo, čo bude generovať aj vzťah k pôde, aj obrábanie tejto pôdy, aj biznis na tejto pôde.
Ledecký, Vladimír, poslanec NR SR (2022-10-19):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 1214. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1280 z 3. októbra 2022 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Gyimesi, György, poslanec NR SR (2022-02-15):
Áno. Ja by som len veľmi krátko chcel reagovať na kolegu Lehotského. Pokiaľ ide o špecializáciu, tak, a to asi pani ministerka potvrdí, že najmä problém je v obchodnej a v rodinnej agende. Avšak vybavovanie obchodnej agendy je podľa štatistických údajov, ktoré nám boli zverejnené a ktoré nám boli zaslané, je táto agenda na ústupe. To znamená, a, samozrejme, existuje aj tlak na, na spájanie týchto agend, že by sa už spájanie súkromného práva, čím dôjde k tomu, že by sa obchodná a rodinná agenda rozlišovať nebude. Čiže špecializácie. Toto len potvrdzuje ten fakt, že špecializácia skutočne existuje. A keď som hovoril o tom, že nemáme žiadne štatistické údaje o tom, že koľkých sudcov sa týka to, že riešia viacero agend, tak na tom trvám, pretože takýto údaj skutočne nemáme k dispozícii. Bol len verejne deklarovaný, ale nebol podporený žiadnym faktom a žiadnym štatistickým údajom. A, pani ministerka, ja sa vám ospravedlňujem, ja musím teraz ísť na poslanecký klub, takže túto, všetky tieto otázky, ktoré som vám položil, si veľmi rád vydiskutujem, kedykoľvek budete môcť. Ďakujem.
Halgašová, Jarmila, poslankyňa NR SR (2021-06-29):
Pán predseda, prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3, pardon, pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona... (Prerušenie vystúpenia predsedajúcim.)
Hrnčiar, Andrej, podpredseda NR SR (2017-03-30):
Pán poslanec Osuský.
Gašpar, Tibor, poslanec NR SR (2024-02-08):
Ďalej hlasujeme o bode 355 druhého pozmeňujúceho návrhu poslanca Galka.
Paška, Pavol, predseda NR SR (2013-10-29):
Pekné predpoludnie, dámy a páni, budeme pokračovať v prerušenom rokovaní programu. Ešte pán poslanec Mikloško.
Zmajkovičová, Renáta, podpredsedníčka NR SR (2014-09-10):
Faktické poznámky. Jedna. Uzatváram možnosť prihlásiť sa. Pán poslanec Novotný.
Bugár, Béla, podpredseda NR SR (2019-09-20):
Pani poslankyňa Bašistová.
P. Hrušovský, predseda NR SR: (2003-03-06):
(Hlasovanie.) 134 prítomných, 95 za, 5 proti, 34 sa zdržalo. Návrh sme schválili. (Potlesk.)
Zmajkovičová, Renáta, podpredsedníčka NR SR (2012-06-28):
Pán poslanec Matovič s reakciou na faktické. Nech sa páči.
Kremský, Peter, poslanec NR SR (2022-10-18):
Teraz pristúpime k hlasovaniu o pozmeňujúcom návrhu z rozpravy. Dajte, prosím, hlasovať o pozmeňujúcom návrhu poslancov Karola Galeka a Milana Vetráka.
Paška, Pavol, predseda NR SR (2013-03-27):
Hlasujeme. (Hlasovanie.) 130 prítomných, 56 za, 73 sa zdržalo, 1 nehlasoval. Návrh sme neschválili a nebudeme pokračovať v rokovaní. Pán podpredseda Národnej rady Figeľ uvedie hlasovanie v prvom čítaní o návrhu poslancov Abrhana, Hrušovského, Gibalovej a Fronca na vydanie zákona č. 129 o spotrebiteľských úveroch, je to tlač 425. (Hlasovanie o návrhu poslancov Národnej rady Slovenskej republiky Pavla Abrhana, Pavla Hrušovského, Moniky Gibalovej a Martina Fronca na vydanie zákona, ktorým sa mení a dopĺňa zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov , tlač 425.)
Zimenová, Zuzana, poslankyňa NR SR (2017-12-12):
Ďakujem za slovo. Ďakujem kolegovi Mirovi Sopkovi za jeho vyjadrenie k tomuto návrhu zákona. Myslím, že sme obaja naklonení takýmto návrhom, lebo sme na jednej lodi, vieme ako, s čím všetkým sa školy sa boria, s čím všetkým učitelia v školách zápasia, a že tento návrh by im dokázal pomôcť. Pán poslanec Mizík, rozumiem vašej poznámke a pramení z toho, že nemáte komplexnú znalosť celej problematiky, a to z toho dôvodu, že ja som naozaj konzultovala aj s Komorou sestier, aj s ministerstvom zdravotníctva tento návrh. Vedia si to predstaviť nie tak, že by tam chodili zdravotné sestry z nemocníc, ale tzv. komunitná sestra. Komunitná sestra je teraz povolanie, ktoré sa práve teraz kreuje, jeho náplň práce a profil na ministerstve zdravotníctva, ktorá bude pomáhať nielen v školách, mohla byť pomáhať nielen v školách, ale aj v domovoch sociálnych služieb, alebo v domovoch dôchodcov. To znamená, že to budú sestry, ktoré budú mať takýto možno aj vyskladaný úväzok. Čiže tá doba pokročila. Naozaj nemáme sestry len v nemocniciach.
Danko Andrej, predseda NR SR (2019-03-26):
Ešte raz poprosím, aj keď je, a najviac vás vyrušujú opoziční, pán poslanec, ale poprosím, kľud v sále ešte raz. Nech sa páči, pán poslanec.
Glváč, Martin, podpredseda NR SR (2019-10-15):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť do rozpravy niekto ústne. Nie je tomu tak. Končím možnosť prihlásiť sa a vyhlasujem rozpravu za skončenú. Pán navrhovateľ? Nechce zaujať stanovisko, ani nie je k čomu. Pán spravodajca takisto. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 106/2008 Z. z. o prevádzke vozidiel v cestnej premávke a o zmene a doplnení niektorých zákonov a ktorým sa menia a dopĺňajú niektoré zákony . Vládny návrh zákona má parlamentnú tlač 1589, spoločná správa výborov má tlač 1589a. Dávam slovo ministrovi Érsekovi, aby vládny návrh zákona odôvodnil. Nech sa páči.
J. Chrbet, minister životného prostredia SR: (2008-10-30):
Ďakujem. Skončil som.
Baláž, Radovan, poslanec NR SR (2017-10-10):
Ďakujem za slovo. Vážené kolegyne, kolegovia, dovoľte mi, prosím, ako určenému spravodajcovi predniesť spoločnú správu výborov Národnej rady o prerokovaní vládneho návrhu zákona o správe daní. Výbor pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného návrhu zákona. Národná rada uznesením č. 762 z 5. septembra 2017 pridelila návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre hospodárske záležitosti. Zároveň určila výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu. K návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi výbor pre financie a rozpočet, ústavnoprávny výbor a výbor pre hospodárske záležitosti. Z uznesení výborov Národnej rady uvedených v bode III tejto spoločnej správy vyplývajú pozmeňujúce a doplňujúce návrhy, ktoré sú uvedené pod bodom IV spoločnej správy. Gestorský výbor odporúča o návrhoch výborov, ktoré sú uvedené v spoločnej správe, hlasovať takto: o bodoch zo spoločnej správy č. 1 až 11 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 214 z 9. októbra 2017. Týmto uznesením ma zároveň výbor určil ako spoločného spravodajcu, aby som na schôdzi Národnej rady pri prerokovaní vládneho návrhu zákona predkladal návrhy v zmysle príslušných ustanovení zákona. Ďakujem, pán predsedajúci, skončil som. Prosím, otvorte rozpravu.
Kollár, Boris, predseda NR SR (2021-06-30):
S ďalšou faktickou poznámkou vystúpi pán poslanec Kočiš, nech sa páči, máte slovo.
P. Hrušovský, podpredseda NR SR: (2002-08-19):
(Hlasovanie.) 104 prítomných, za 36 poslancov, proti 18 poslancov, zdržalo sa 46 poslancov, nehlasovali 4. Neschválili sme pripomienku pod bodom 1 pána prezidenta. G. Palacka, poslanec: Áno, pán predsedajúci, môžete dať hlasovať o pripomienke číslo dva.
Laurenčík, Milan, podpredseda NR SR (2020-11-03):
Pán poslanec Juraj Gyimesi.
M. Kotian, poslanec: (2008-02-06):
Ďalej, aby za gestorský výbor určila hlasovaním Výbor Národnej rady Slovenskej republiky pre hospodársku politiku a že určené výbory návrh zákona prerokujú v druhom čítaní vo výboroch do 19. marca 2008 a v gestorskom výbore do 20. marca 2008.
Hrušovský, Pavol, predseda NR SR (2011-10-21):
Hlasujeme. (Hlasovanie. Reakcie z pléna.) 144 prítomných, 90 za návrh, 54 sa zdržalo. Návrh sme schválili. Poprosím teraz pani poslankyňu Tkáčovú, aby z poverenia výboru pre pôdohospodárstvo a životné prostredie predložila Národnej rade návrhy hlasovaní k prerokovávanému vládnemu návrhu zákona o rastlinolekárskej starostlivosti a o zmene a doplnení zákona o správnych poplatkoch, ktorý prerokovávame ako tlač 477. Nech sa páči. (Hlasovanie o vládnom návrhu zákona o rastlinolekárskej starostlivosti a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 477.)
Pellegrini, Peter, predseda NR SR (2015-01-30):
Poslednou v rozprave prihlásenou je pani poslankyňa Nachtmannová, týmto jej dávam slovo. Nech sa páči, pani poslankyňa.
Hrnčiar, Andrej, podpredseda NR SR (2018-03-13):
Prosím určenú spoločnú spravodajkyňu z výboru pre sociálne veci poslankyňu Janu Vaľovú, aby informovala Národnú radu o výsledku rokovania výborov o tomto návrhu vlády.
Vons, Peter, poslanec NR SR (2021-06-29):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre hospodárstvo. Ďalej, aby gestorský výbor určila... ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 13. septembra a v gestorskom výbore do 14. septembra 2021.
Majorová Garstková, Jana, poslankyňa NR SR (2020-09-23):
... takže; ale chcela som sa vrátiť ešte k vašej poznámke. Takže dobre.
Laššáková, Jana, podpredsedníčka NR SR (2015-09-18):
S reakciou, nech sa páči, pán poslanec Brocka.
Danko, Andrej, podpredseda NR SR (2024-09-11):
Ďakujem. Tým vyhlasujem rozpravu za skončenú. Chce sa vyjadriť pán navrhovateľ? Nech sa páči, pán minister.
Kollár, Boris, predseda NR SR (2023-03-23):
Prosím, prezentujme sa a hlasujeme. (Hlasovanie.) Prítomných 139 poslancov, za 70, proti 23, zdržalo sa 45, 1 nehlasoval. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom, určení gestorského výboru ako aj lehoty na jeho prerokovanie. Prosím spravodajcu, aby uviedol hlasovanie.
Sárközy, Irén, poslankyňa NR SR (2019-04-05):
Ďakujem pekne za slovo, pani podpredsedníčka. Pán poslanec, neviem, či máte správne informácie ohľadne tých regionálnych letísk, nakoľko ministerstvo dopravy nemá možnosť financovať regionálne letiská, lebo práve v tejto oblasti by mohlo ísť o nedovolenú štátnu pomoc. Napriek tomu boli sme svedkami na tejto schôdzi, ministerstvo sa snaží a snaží zachrániť regionálne letiská a práve preto pán minister tu vystúpil a chce vyhovieť požiadavke aj opozičnej predsedníčke VÚC a prerokovali sme o prevode tohto letiska na samosprávny kraj. Čo sa týka zákona o menších letiskách, ktorý podľa vás neexistuje, tak vám odporúčam pozrieť si medzirezortné pripomienkové konanie, pretože tento zákon tam už bol a prekvapuje ma, že nemáte o tom informácie. Ďakujem pekne.
K. Sárközy, poslankyňa: (2009-10-27):
Predseda Národnej rady Slovenskej republiky rozhodnutím č. 1297 z 2. októbra 2009 navrhol prideliť návrh zákona na jeho prerokovanie výborom, navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade. Navrhovatelia odôvodnili predloženie návrhu zákona do legislatívneho procesu Národnej rady Slovenskej republiky. Navrhujú v oblasti starostlivosti o deti zaviesť nový inštitút vzájomnej rodičovskej pomoci. Cieľom návrhu je vytvoriť priaznivé sociálne a ekonomické podmienky pre rodiny s malými deťmi. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku a citovaným návrhom predsedu Národnej rady Slovenskej republiky odporúčam prideliť návrh zákona v druhom čítaní na prerokovanie ústavnoprávnemu výboru, Výboru Národnej rady Slovenskej republiky pre sociálne veci a bývanie, výboru pre financie, rozpočet a menu a výboru pre verejnú správu a regionálny rozvoj. Za gestorský výbor navrhujem výbor pre sociálne veci a bývanie, pričom odporúčam, aby ho prerokovali výbory, ktorým bol návrh zákona pridelený, v termíne do 30 dní a gestorský výbor v termíne do 31 dní od rozhodnutia prerokovať návrh v druhom čítaní. Pán predseda Národnej rady, skončila som. Prosím vás, otvorte rozpravu k predloženému návrhu zákona. Ďakujem.
S. Kahanec, poslanec: (2007-06-27):
Odpustite mi, možno poviem tieto veci tak trošku ako ostrejšie. Ale ako sa môže ináč chápať takéto konanie, keď, čo ja viem, rokuje sa s predstaviteľmi zamestnávateľov a o výsledkoch týchto rokovaní sú úplne opačné informácie zo strany ich a zo strany rezortu. Keď sa o tom rokovaní skonštatuje, že sa dohodli, a potom zamestnávatelia zareagujú, že sa nedohodli. Čiže pri týchto veciach si myslím, že je to úplne pochopiteľné, že pani poslankyňa Sárközy chce aspoň tu na tejto pôde, ktorá by mala byť slobodná, ako v úvode spomínala, že ešte hádam bude, aby mohla na tejto pôde reagovať. Ale v podstate asi by sme mali byť radi, že ešte máme dovolené vystupovať po včerajšku. Ale myslím si, že toto, čo ste, pani poslankyňa, spomínali, kritizovať, tak to si myslím, že je už príliš veľa na túto pôdu, takže radšej iba vystupujme. A buďme radi, že tento zákon nie je poslanecký návrh, lebo by bolo vylúčené aj všetko ostatné medzirezortné a odborné pripomienkové konanie. Takže buďme radi, že aspoň mnoho vecí počas tohto pripomienkového obdobia prešlo a bolo zapracovaných. Keby to išlo režimom podobných iných zákonov cez poslanecké návrhy, tak by sme sa nedostali k žiadnym pripomienkam. Ďakujem pekne.
Číž, Miroslav, podpredseda NR SR (2014-12-09):
Ďakujem, pán poslanec. Vaším vyhlásením vyhlasujem rozpravu za skončenú. Chcete zaujať stanovisko? Máte slovo, pán navrhovateľ.
Hrnčiar, Andrej, podpredseda NR SR (2017-05-19):
Pani poslankyňa Janíková.
Blanár, Juraj, podpredseda NR SR (2021-03-17):
Prerušujem rokovanie a vyhlasujem päťminútovú prestávku.
Pčolinský, Peter, podpredseda NR SR (2022-10-20):
Ďakujem pekne. Ďalšia faktická poznámka, pani poslankyňa Anna Andrejuvová.
Hrnčiar, Andrej, podpredseda NR SR (2016-10-25):
Poslankyňa Verešová.
Laššáková, Jana, podpredsedníčka NR SR (2012-09-20):
Chce zaujať k rozprave záverečné stanovisko spravodajca? Hovorí že nie. Prerušujem rokovanie o tomto bode programu a pristúpime k druhému čítaniu o vládnom návrhu zákona, ktorým sa mení a dopĺňa zákon číslo 184/2009 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony . Vládny návrh zákona má parlamentnú tlač 121, spoločná správa výborov má tlač 121a. Pán minister, prosím, ujmite sa slova a odôvodnite vládny návrh zákona, nech sa páči, pán minister.
Petrák, Ľubomír, poslanec NR SR (2012-05-11):
Ďakujem pekne za slovo aj za faktické poznámky. Vážený pán kolega Kaník, ako oceňujem predovšetkým váš športový výkon, že ste opätovne stihli dobehnúť do rokovacej sály, ja len v tejto chvíli vás tu opätovne nevidím. Napriek tomu tá faktická poznámka bude smerovaná na vaše vystúpenie. Vy ste sa pýtali, čo je zlé na nastavení dôchodkového systému? Nikto nespochybňuje, že ľudia si majú svojim spôsobom, sa majú starať o svoju starobu a majú sa pripravovať na ňu. Napríklad aj šetrením. To, čo je zlé na nastavení dôchodkového systému je to, že produkuje dlh vo výške 1 % HDP každoročne a tento dlh v časoch krízy značne vyťažuje alebo zaťažuje štátny rozpočet a hospodárenie krajiny, predovšetkým v prípade prísnych kritérií, ktoré sú v podobe 3 % limitu na zadlženie. Toto je tá podstata. Druhý problém, ktorý tu ja osobne vidím, je, prečo by transformačné náklady dôchodkového systému mali opätovne znášať ľudia, ktorí počas svojho života mali relatívne nízke príjmy. Mnohí z nich tým, že sú starodôchodcovia majú dneska relatívne aj absolútne nízke dôchodky. Vytvorila sa tu nerovnosť tým, že vznikli novodôchodcovia v určitej dobe s nadpriemernými dôchodkami, ale tá podstata je v tom, že títo ľudia, ktorí celý život pracovali, predovšetkým tí starodôchodcovia, opätovne sa hovorí, že radšej budeme meniť valorizáciu, aby bola nižšia valorizácia, nižšie výdavky. Prečo oni majú znášať dopady transformácie dôchodkového systému, keď celý život poctivo pracovali a mali by dôstojne dožiť svoju starobu. Toto je podstata toho problému, možno filozofická.
Ivan, Miroslav, poslanec NR SR (2019-09-19):
Ďakujem pekne za slovo. Dovoľte, aby som predložil piaty zo šiestich návrhov zákonov, ktoré sú v našom motoristickom balíčku. Možno povedať, ďalší revolučný návrh, ako povedal kolega. A tento konkrétne, sa jedná o zákon, o zmenu zákona č. 106/2018 o prevádzke vozidiel v cestnej premávke. Cieľom predloženého návrhu novely zákona je odstrániť povinnosť nakrúcať videozáznam o priebehu výkonu technickej a emisnej kontroly na staniciach technickej kontroly a na pracoviskách emisnej kontroly. Spoluautormi tohto návrhu zmeny zákona sú Jozef Rajtár, Radoslav Pavelka, Jana Kiššová, Martin Klus a Milan Laurenčík. Detailne k tomuto zákonu... (Prerušenie vystúpenia predsedajúcim.)
Sloboda, Vladimír, poslanec NR SR (2016-12-06):
Ďakujem. Ja chcem zareagovať na tú časť, ktorú spomínal pán Budaj, že naozaj, keď to stiahneme vyslovene tie návrhy na Bratislavu, tak naozaj tá regulačná funkcia, o ktorej hovorila aj pani kolegyňa Pfundtner, vlastne v Bratislave ako keby z toho vypadla, lebo je to, vlastne tá najvyššia sadzba 35 eur je pri niektorých stavbách naozaj v podstate mimo regulácie, že sa jedná naozaj vyslovene o výber financií pre samotnú mestskú časť, resp. mesto, ale nepôsobí to určite regulačne. Takže to myslím si, že zase môže sa stať, že o rok tu sedíme opäť pri nejakých ďalších pozmeňovacích návrhoch k tomuto zákonu, takže som zvedavý, ako to dopadne. Ďakujem.
Žiga, Peter, podpredseda NR SR (2024-10-02):
Pán poslanec Štefunko.
Kuffa, Filip, poslanec NR SR (2022-10-04):
Vážený pán predseda, dajte, prosím, hlasovať o tom, že návrh zákona sa prerokuje v druhom čítaní.
Danko, Andrej, podpredseda NR SR (2024-02-15):
Poslanec Krúpa.
Kleinert, Dana, poslankyňa NR SR (2024-01-19):
Ďakujem. Pán Hajko, vy ste sa pýtali, čo bude potom. A keď sa na to pozrieme z pohľadu obyvateľov alebo teda ľudí, tak už v zásade ako ten armagedon tu bol celkom taký že vykreslený, ale my už aj vlastne vieme, čo bude potom už z toho, čo sa deje teraz, ako sme si povedali začiatkom týždňa, že teda už aj predseda rady prokurátorov nám farbisto vyjasnil ten prípad dílera drog, ktorý už mal teda dohodnutú vinu a preddohodnutú dohodu o vine a treste. A nakoniec si povedal, že teda neuzavrie to, pretože sa mu to jednoducho neoplatí, však veď kto by ho nechápal, samozrejme. Čiže bol by naozaj nemúdry, keby teraz tu išiel podpisovať niečo, čo potom bude mať o dva roky, teda o polovicu menej neskôr. Ale aj pani prezidentka vo včerajšom prejave povedala doslovne, citujem, že: „Pri nastavovaní pravidiel trestného práva a osobitne pravidiel ukladania trestov, preto nemôže byť vedúcim princípom iba záujem na tom, aby páchatelia trestných činov subjektívne považovali uložené tresty za spravodlivé.“ Ako v rozprave uviedol predkladateľ návrhu, takýto prístup totiž vytvára vysoké riziko, že postih páchateľov nebude dostatočne brať na zreteľ legitímne záujmy osôb poškodených majetkovou a hospodárskou trestnou činnosťou. No a to je o tom, že ten poškodený alebo tí poškodení, bude ich aj v tak v obrovskej miere, že nám to naozaj tu vyvolá tú nedôveru v tento štát. Ľudia sa nebudú k nám vracať, zároveň to fakt skúste vy, koaliční poslanci, poslankyne, vysvetliť tým našim voličom v regiónoch, že nevadí, že vám vykradli byt, v pohode, ešte ani to dieťa sa vám nevráti, normálne že bez bytu, oholený a ešte aj bez detí. Akože, však trošku rozmýšľajte aj v súvislosti, že sa tu hazarduje s našou krajinou. Veď to akože zodpovednosť by malo byť naše druhé meno úplne všetkých. Ďakujem. (Potlesk.)
Laššáková, Jana, podpredsedníčka NR SR (2013-10-24):
Pán poslanec Petrák, nech sa páči.
K. Tóthová, poslankyňa: (2009-04-15):
Ďalej za gestorský výbor sa určí Ústavnoprávny výbor Národnej rady Slovenskej republiky. Výbory prerokujú predložený legislatívny návrh do 10. júna a gestorský výbor prerokuje predložený legislatívny návrh do 12. júna 2009.
Martvoň, Anton, poslanec NR SR (2014-11-10):
Ďakujem pekne. Ja ak môžem zaujať stanovisko k tomuto videu, predmetný šot, ktorý sme mali možnosť vidieť, už je od rána na internete. Všetci poznáme toho človeka, ktorý predstavuje skupinu, ktorí sa nazývajú raperi. Je známy pod nicknamom Ego, taktiež pôsobil alebo pôsobí v skupine Kontrafakt. Prečo to hovorím? Je to skupina, ktorá v rámci mladých ľudí sa prezentuje tým spôsobom, že si neberú servítku pred ústa a povedia to, čo cítia. Čiže to, čo tu mnohokrát aj dneska hovoril pán Mihál, že takto on cítil, keď nám tu nadával, to, čo tu hovoril pán Matovič, keď nám tu nadával. Jednoducho je to človek, ktorý je týmto známy. Zároveň je tento človek známy aj tým, že on, buď ako Ego, alebo skupina Kontrafakt, vystupoval na Pohode alebo teda na Bažant Pohode. Teda na festivale, ktorý mnohokrát otvárala alebo sa na ňom zúčastnila vaša premiérka Radičová, na ktorý ste chodili aj vy viacerí z opozície, napríklad pán, pokiaľ sa nemýlim, pán Poliačik. Čo je ale potrebné povedať, nie je vhodné, aby skončený právnik sa vyjadroval takýmto spôsobom. Mal by si on možno, teda Ego zvážiť, že či chce vystupovať ako právnik alebo ako raper. Ale v každom prípade, v každom prípade ja poviem iba toľko, že každý sme si zodpovední za svoje výroky. V tomto prípade si je zodpovedný za svoje výroky sám spevák alebo raper Ego tak, ako ste to mali možnosť vidieť.
P. Hrušovský, predseda NR SR: (2003-06-17):
Pán poslanec Hort.
Grendel, Gábor, podpredseda NR SR (2023-05-17):
Pán poslanec Marián Viskupič.
Bugár, Béla, podpredseda NR SR (2018-10-23):
Pani poslankyňa, nemáte slovo.
Figeľ, Ján, podpredseda NR SR (2014-02-05):
Ďakujem pekne. Teraz dávam slovo spravodajkyni, ktorú určil navrhnutý gestorský výbor pre hospodárske záležitosti, pani poslankyni Helene Mezenskej.
V. Veteška, podpredseda NR SR: (2005-03-17):
A. Hajduk, poslanec: Ďakujem pekne za slovo. Len pár pripomienok, naozaj, zrekapitulujem to. Vystúpili traja páni poslanci. Pán poslanec Komlósy predložil pozmeňujúci návrh, o ktorom budeme potom hlasovať, Mikloško uznesenie, pán Maxon hovoril vo všeobecnej rovine. Myslím si, ja by som nadviazal na to, čo hovoril kolega pán Mikloško, áno, boli tu chátrajúce budovy, ktoré dostala cirkev, tristo kostolov vybudovala nových, hovoríme o asignačnej dani, myslím si, že tá diskusia je pred nami. Treba si uvedomiť ešte jednu vec, že dnes cirkev v 21. storočí nemá ambíciu – a to verejne deklarovali aj najvyšší cirkevní predstavitelia – podnikať trebárs na pôde a tak ďalej. Ich priestor je v úplne iných hodnotách, v inej činnosti, ktorú dnešná spoločnosť celkovo potrebuje. A treba si uvedomiť, že trebárs aj tá pôda, ktorú mnohí kritizujú, že prečo im dávame, dnes nie je dokonca vytvorený ani trh s pôdou, dokonca sa platia za túto pôdu dane. Takže vlastne je tu mnoho otáznikov, ktoré treba najprv vyriešiť a potom sa môžeme o osamostatnení cirkvi rozprávať. Ďakujem pekne.
Figeľ, Ján, podpredseda NR SR (2012-11-28):
S reakciou na faktické poznámky, pán poslanec Daniel Lipšic.